

**Στην τελετή υποδοχής της κυπριακής αποστολής**

**στο Μπέρμιγχαμ ο Ανδρέας Μιχαηλίδης**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης παρευρέθηκε στην τελετή υποδοχής της αποστολής της Κυπριακής Επιτροπής Κοινοπολιτειακών Αγώνων (ΚΕΚΑ), στους 22ους Κοινοπολιτειακούς Αγώνες «Birmingham 2022», η οποία πραγματοποιήθηκε το βράδυ της Τετάρτης 27 Ιουλίου στο «CGB», το μεγαλύτερο από τα τρία «Κοινοπολιτειακά Χωριά», όπου διαμένουν οι αποστολές των 71 χωρών.

Μαζί με την υποδοχή της κυπριακής αποστολής έγινε η υποδοχή και των αποστολών του Λεσότο και την Βόρειας Ιρλανδίας. Η τελετή περιλάμβανε καλλιτεχνικό πρόγραμμα, ευχαριστίες από τον Αρχηγό Αποστολής ΚΕΚΑ Γιώργο Παπαγεωργίου, καθώς και ανταλλαγή δώρων. Ακολούθησε η ανάκρουση του Εθνικού Ύμνου και η έπαρση της κυπριακής σημαίας στο Χωριό. Παρών και ο Γενικός Γραμματέας της ΚΟΕ Ανδρέας Γεωργίου.